Na temelju članka 31. Statuta Općine Peteranec („Službeni glasnik Koprivničko-križevačke županije“ broj 6/13., 4/18., 4/20., 4/21., 26/23. - pročišćeni tekst i 7/25), Općinsko vijeće Općine Peteranec na 3. sjednici održanoj 15. rujna 2025. godine donijelo je:

**ODLUKU**

**o isplati jednokratne novčane naknade (božićnice) učenicima polaznicima srednjoškolskog obrazovanja s prebivalištem na području**

**Općine Peteranec u 2025. godini**

**Članak 1.**

 Učenicima polaznicima srednjoškolskog obrazovanja s prebivalištem na području Općine Peteranec isplatit će se jednokratna novčana naknada (božićnica) u iznosu 70,00 EUR.

**Članak 2.**

Pravo na isplatu jednokratne novčane naknade (božićnice) iz članka 1. ove Odluke ostvaruju učenici polaznici srednjoškolskog obrazovanja koji imaju prebivalište na području Općine Peteranec.

**Članak 3.**

Zahtjev za ostvarivanje prava na isplatu jednokratne novčane naknade (božićnice) (u daljnjem tekstu: Zahtjev) podnosi se na posebnom Obrascu, uz koji je potrebno priložiti sljedeću dokumentaciju:

**1.** dokaze o prebivalištu učenika i roditelja ili skrbnika (preslike važećih osobnih iskaznica ili uvjerenja o prebivalištu);

**2.** kopiju kartice tekućeg ili žiro-računa na koji će se vršiti isplata (s vidljivim IBAN-om);

**3.** potvrdu škole o statusu učenika;

**4.** izjavu o nepostojanju duga prema Proračunu Općine Peteranec;

**5.** Izjava o zaštiti osobnih podataka.

 Ukoliko postoji dugovanje prema Proračunu Općine Peteranec podnositelj zahtjeva nema pravo na isplatu jednokratne novčane naknade (božićnice) za 2025. godinu.

**Članak 4.**

 Obrazac Zahtjeva iz članka 3. stavka 1. ove Odluke i obrazac izjave o nepostojanju duga prema Proračunu Općine Peteranec, dostupni su na internet stranicama Općine Peteranec [www.peteranec.hr](http://www.peteranec.hr).

 Zahtjev, zajedno sa potrebnom dokumentacijom podnose roditelji (skrbnici) učenika, odnosno učenik osobno ukoliko je navršio 18. godina života u razdoblju od 17. studenoga 2025. godine do 28. studenog 2025. godine u Jedinstvenom upravnom odjelu Općine Peteranec te putem e-maila opcina-peteranec@kc.htnet.hr.

 Nakon proteka roka iz stavka 2. ovoga članka podnositelji Zahtjeva nemaju pravo na isplatu jednokratne novčane naknade (božićnice) za 2025. godinu.

**Članak 5.**

 Odluku o ostvarivanju prava na isplatu jednokratne novčane naknade (božićnice) učenicima polaznicima srednjoškolskog obrazovanja s prebivalištem na području Općine Peteranec donosi općinski načelnik Općine Peteranec.

Sredstava za ovu namjenu osigurana su u Proračunu Općine Peteranec za 2025. godinu, a ista će biti isplaćena roditeljima (skrbnicima) odnosno učenicima ukoliko su navršili 18. godina života u prosincu 2025. godine.

**Članak 6.**

 Osobni podaci prikupljati će se samo u svrhu isplate jednokratne novčane naknade (božićnice) učenicima polaznicima srednjoškolskog obrazovanja s prebivalištem na području Općine Peteranec temeljem ove Odluke.

**Članak 7.**

 Za provedbu ove Odluke zadužuje se Jedinstveni upravni odjel Općine Peteranec.

**Članak 8.**

 Ova Odluka objavit će sena internet stranici Općine Peteranec [www.peteranec.hr](http://www.peteranec.hr) i na oglasnoj ploči Općine Peteranec.

**Članak 9.**

 Ova Odluka stupa na snagu danom donošenja.

**OPĆINSKO VIJEĆE OPĆINE PETERANEC**

KLASA: 402-01/25-01/04

URBROJ: 2137-12-02-25-1

Peteranec, 15. rujna 2025.

 **PREDSJEDNICA:**

 **Ivana Dombaj Čižmak, v.r.**